b"\n_START_ARTICLE_\nMejlis (krimtatarer)\n_START_PARAGRAPH_\nMejlis (tatarisk: Q\xc4\xb1r\xc4\xb1mtatar Milliy Meclisi; ukrainsk: \xd0\x9c\xd0\xb5\xd0\xb4\xd0\xb6\xd0\xbbi\xd1\x81 \xd0\x9a\xd1\x80\xd0\xb8\xd0\xbc\xd1\x81\xd1\x8c\xd0\xba\xd0\xbe\xd1\x82\xd0\xb0\xd1\x82\xd0\xb0\xd1\x80\xd1\x81\xd1\x8c\xd0\xba\xd0\xbe\xd0\xb3\xd0\xbe \xd0\x9d\xd0\xb0\xd1\x80\xd0\xbe\xd0\xb4\xd1\x83, Mejlis Krims'kotatars'koho Narodu) er det ut\xc3\xb8vende organ i krim-tatarenes politiske system. Mejlis velges av den st\xc3\xb8rre folkeforsamlingen Kurultai._NEWLINE_Krimtatarene etablerte sin f\xc3\xb8rste Mejlis og Kurultai i 1917, men i 1944 fordrev Josef Stalin tatarene fra halv\xc3\xb8ya. I 1991 fikk de vende tilbake til Krim og dessuten lov til \xc3\xa5 gjenopprette Mejlis og Kurultai. I 1994 ble 14 representanter fra den krimtatarske folkegruppe innvalgt i Krims parlament. Motkrefter gjorde seg senere gjeldende og i 2010 ble det tatt til orde for \xc3\xa5 forby krimtatarenes politiske organer._NEWLINE_Refat Chubarov ble valgt som leder av Mejlis i 2013. Mustaf Dzemilev som var krimtatarenes leder fra 1998 til 2013, mottok Nansenmedaljen i 1998."